Միկաս Պետրաուսկաս

Միկաս Պետրաուսկաս (, ), լիտվացի կոմպոզիտոր, երգիչ (քնարական տենոր), դիրիժոր։ Կիպրաս Պետրաուսկասի եղբայրը։

Կենսագրություն 
1906 թվականին ավարտել է Պետերբուրգի կոնսերվատորիան (Ստանիսլավ Գաբելի երգեցողության դասարան)։ Պետերբուրգում կազմակերպել է լիտվացի ուսանողների ու բանվորների երգչախումբ, 1903 թվականին բեմադրել իր «Ծխնելույզ մաքրողն ու ջրաղացպանը», «Ադամ և Եվա» օպերետները, 1906 թվականին Վիլնյուսում՝ լիտվական առաջին «Բիրուտե» օպերան։

1906 թվականին մեկնել է արտասահման, Շվեյցարիայում հեղափոխական բանաստեղծների խոսքերով գրել մի շարք երգեր, մշակել և լիտվերեն է թարգմանել հեղափոխական երգեր։

ԱՄՆ-ում եղած ժամանակ բեմադրվել են նրա «Լորտուների թագուհի Էգլեն» օպերան (1918) և մի շարք օպերետներ։

1920 թվականին վերադարձել է հայրենիք, սակայն բուրժուական Լիտվայում նրա գործունեությունն աջակցություն չի գտել։

Հեղինակ է 2 օպերայի, 20 օպերետի, 150-ից ավելի երգի (դրանց թվում՝ ժողովրդական երգերի մշակումներ)։

Հիշատակ 
Նրա պատվին 1963 թվականին ԽՍՀՄ-ում թողարկվել է փոստային նամականիշ։

Լիտվացի կոմպոզիտորներ
Լիտվացի երգիչներ
Լիտվացի դիրիժորներ
Սանկտ Պետերբուրգի կոնսերվատորիայի շրջանավարտներ
Ռուս կոմպոզիտորներ